**Čistenie prameňov**

V sobotu 11. júla sme sa pod záštitou Urbariátu v Riečke vybrali do kopcov, aby sme vyčistili niektoré z našich prameňov. S nápadom už dávnejšie prišla Ing. Mária Ďurišková, rodáčka z Riečky, ktorá rozdelila pramene do piatich lokalít. Ako prvý sme vyčistili prameň pod Holicou, nasledoval prameň pod Bánom a nakoniec sme si nechali bohato rozvetvený prameň pod Ubertovom. Nebolo nás veľa, no robotu sme si odviedli statočne a sme radi, že okrem odpadkov a blata sme našli ešte stále tečúcu a čistú vodu. Ďakujeme brigádnikom za ich čas a dúfam, že sa vo väčšom počte stretneme čoskoro v našom chotári zas.

Ľ. Turčányiová